Angajat ASSMB, condamnat că i-ar fi tăiat iubitei gâtul, pe lista USR-PLUS pentru consiliile administrative ale spitalelor din București.
Scandalul între consilierii USR-PLUS și PNL a pus pe pauză votarea bugetului Capitalei. USR-PLUS vrea ca Horia Tomescu să aibă drept de semnătură pentru numirea managerilor spitalelor din Capitală. Totuși, printre numele de pe lista lui Tomescu se află și Răzvan Marian Apostol, condamnat la tentativă de omor.
Votarea bugetului Capitalei a fost pusă pe pauză din cauza unui scandal în cadrul Primăriei București, între consilierii generali de la USR-PLUS și cei de la PNL, relatează Gândul.Scandalul ar fi pornit de la faptul că USR-PLUS vrea ca viceprimarul Horia Tomescu să aibă drept de semnătură pentru numirea managerilor celor 19 spitale care se află în subordinea Primăriei București.Totuși, surse Gândul spun că printre oamenii pe care Tomescu îi vrea în consiliile de administrație se află și Răzvan Marian Apostol, fost șef în Administrația Spitalelor și Serviciilor Medicale București (ASSMB), care are o condamnare pentru tentativă de omor.Gândul scrie că în iulie 2004, atunci când Răzvan Marian Apostol avea 20 de ani, ar fi înjughiat-o de mai multe ori pe fosta iubită și i-ar fi tăiat gâtul la intrarea în căminul Grupului Școlar Agricol "Viaceslav Harnaj" din București.Mai multe detalii ale anchetei Gândul puteți citi aici.